Държавен вестник, бр. 54, 2012 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  54
Чл. 21. (1) Прекратяване на договора за 
служба в доброволния резерв на основание 
чл. 30, т. 9 от Закона за резерва на въоръже­
ните сили на Република България (при отпа­
дане на някое от изискванията за приемане 
на служба в доброволния резерв по чл. 24, 
ал. 1 от Закона за резерва на въоръжените 
сили на Република България) се извършва 
при отпадане на някое от изискванията за 
приемане на служба в доброволния резерв. 
(2) Началникът на съответната територи­
ална структура за водене на военен отчет на 
резервиста или командирът (началникът) на 
военно формирование или ръководителят на 
структура на пряко подчинение на министъра 
на отбраната при установяване отпадането 
на някое от изискванията на ал. 1 в 7-дневен 
срок прави предложение по команден ред до 
министъра на отбраната или до оправомоще­
ното от него длъжностно лице по чл. 13, ал. 1 
за прекратяване на договора, като прилага 
съответните документи. 
(3) Министърът на отбраната или опра­
вомощеното от него длъжностно лице по 
чл. 13, ал. 1 прекратява договора за служба в 
доброволния резерв не по-късно от един месец 
от получаването на предложението по ал. 2.
Чл. 22. (1) За прекратяване на договора за 
служба в доброволния резерв на основание 
чл. 30, т. 10 от Закона за резерва на въоръже­
ните сили на Република България (при смърт 
на резервиста) ръководителят на съответната 
териториална структура за водене на военен 
отчет прави предложение по команден ред до 
министъра на отбраната или до оправомоще­
ното от него длъжностно лице по чл. 13, ал. 1 
за прекратяване на договора, като прилага 
акта за смърт.
(2) Предложението по ал. 1 се прави в 
7-дневен срок от датата на получаване на акта 
за смъртта на резервиста.
Чл. 23. (1) За прекратяване на договора 
за служба в доброволния резерв или за пре­
доставяне на техника-резерв на основание 
чл. 31, ал. 1 или чл. 71, ал. 1 от Закона за 
резерва на въоръжените сили на Република 
България (с тримесечно писмено предизвес­
тие) резервистът/собственикът на техника-
резерв подава заявление, с което уведомява 
министъра на отбраната или оправомощеното 
от него длъжностно лице по чл. 13, ал. 1, че 
след изтичането на срока на предизвестието 
едностранно прекратява договора.
(2) Заявлението по ал. 1 се подава чрез 
съответната териториална структура за водене 
на военния отчет до министъра на отбраната 
или до оправомощеното от него длъжностно 
лице по чл. 13, ал. 1. Началникът на съот­
ветната териториална структура за водене на 
военния отчет в 7-дневен срок от подаване на 
заявлението прави предложение до министъра 
на отбраната или до оправомощеното от него 
длъжностно лице по чл. 13, ал. 1 за прекратя­
ване на договора, като прилага съответните 
документи.
(3) Когато резервистът е на активна служба, 
заявлението по ал. 1 се подава чрез командира 
(началника) на съответното военно форми­
рование или ръководителя на съответната 
структура, в което се изпълнява договорът. 
Командирът (началникът) на съответното 
военно формирование или ръководителят 
на съответната структура в 7-дневен срок 
от подаване на заявлението прави предло­
жение до министъра на отбраната или до 
оправомощеното от него длъжностно лице 
по чл. 13, ал. 1 за прекратяване на договора, 
като прилага съответните документи. Копие 
от заявлението се изпраща на началника на 
съответната териториална структура за водене 
на военния отчет.
(4) Началникът на съответната територи­
ална структура за водене на военния отчет 
уведомява работодателя/органа по назначава­
нето за подаденото от резервиста заявление.
(5) Срокът на предизвестието е 3 месеца и 
започва да тече от деня, следващ получаването 
на предизвестието.
(6) Предизвестието може да бъде оттеглено 
до изтичането на срока му със съгласието на 
министъра на отбраната или на оправомо­
щеното от него длъжностно лице по чл. 13, 
ал. 1. Оттеглянето се извършва със заявление 
от резервиста/собственика на техника-резерв 
по ал. 1 до министъра на отбраната или до 
оправомощеното от него длъжностно лице 
по чл. 13, ал. 1.
(7) Договорът за служба или за предоставяне 
на техника в доброволния резерв се прекра­
тява след изтичане срока на предизвестието.
Чл. 24. (1) Прекратяване на договора за 
служба в доброволния резерв или за предос­
тавяне на техника-резерв на основание чл. 32, 
ал. 1 или чл. 72, ал. 1 от Закона за резерва 
на въоръжените сили на Република България 
се извършва с едномесечно предизвестие от 
министъра на отбраната или оправомощеното 
от него длъжностно лице по чл. 13, ал. 1 до 
другите страни по договора.
(2) Предложение за отправяне на едноме­
сечно предизвестие се прави от съответните 
командири (началници) на военни форми­
рования или ръководители на структури на 
пряко подчинение на министъра на отбраната. 
(3) Предизвестието по ал. 1 се връчва на 
другите страни по договора срещу подпис 
от началника на съответната териториална 
структура за водене на военния отчет с отбе­
лязване датата на връчване. Когато резервистът 
е на активна служба, предизвестието по ал. 1 
му се връчва от командира (началника) на 
съответното военно формирование или от 
ръководителя на съответната структура.